Balthazar Nicolai Garben

Balthazar Nicolai Garben (født 19. februar 1794 i Sparbu, død 21. april 1867 i Asker) var en norsk arkitekt, ingeniøroffiser, senere generalmajor og medlem av interimsregjeringene. Han er særlig kjent for sine arbeider i Halden hvor han virket i nærmere 30 år.

Garben tegnet flere bygninger på Fredriksten festning, blant annet både den gamle og den nye kommandantboligen, tøyhuset som nå huser Fredriksten kro og klokketårnet. I den perioden Immanuels kirke av Christian Grosch ble oppført hadde han overoppsynet med byggingen av og bidro også i utformingen av tegningene.

Fredrikshalds teater er en strengt utformet trebygning ferdigstilt i 1841, dette regnes som hans hovedverk.

På Akershus festning har han tegnet en vindebro over festningsgraven utenfor Festningsporten, oppført i 1848, senere endret ved Gudolf Blakstad.

I 1839 var han kammerherre hos Karl III Johan og senere medlem av interimsregjeringen i Stockholm under Oscar Is fravær.Balthazar Nicolai Garben fra Store norske leksikon
Personregister "Norges regjeringer siden 1814"

 Utmerkelser 
Garben var innehaver av St. Olavs Orden og den svenske Sverdordenen.

 Galleri 

 Referanser 

 Kilder 
 Norsk kunstnerleksikon, b.  1 : A-G, side 727-728, digital utgave

 Eksterne lenker 



Kategori:Norske arkitekter
Kategori:St. Olavs Orden
Kategori:Sverdordenen
Kategori:Personer fra Steinkjer kommune
Kategori:Personer fra tidligere Sparbu kommune